**T Á J É K O Z T A T Á S**

**szünidei gyermekétkeztetésről**

Az Ajkai Közös Önkormányzati Hivatal jegyzője felhívja a Tisztelt Szülők/Törvényes képviselők figyelmét, hogy a gyermekek védelméről és a gyámügyi igazgatásról szóló 1997. évi XXXI. törvény 21/C §-a alapján a gyermek lakóhelye, vagy ha a gyermek életvitelszerűen a bejelentett tartózkodási helyén lakik, a tartózkodási helye szerinti települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos, halmozottan hátrányos gyermek részére ingyenesen biztosítja, az őszi, téli, tavaszi szünetben, valamint a nyári tanítási szünet időtartama alatt legalább 43 munkanapon keresztül.

A szünidei gyermekétkeztetés **formanyomtatványon** igényelhető. A nyilatkozatokat gyermekenként külön-külön kell kitölteni!

A nyilatkozat – az évközi szünet időtartama kivételével – a nevelési év, tanév során bármikor benyújtható, illetve módosítható.

A szünidei gyermekétkeztetés igénybevételéhez szükséges nyilatkozat benyújtása személyesen ügyfélfogadási időben az Ajkai Közös Önkormányzati Hivatal, Szociális és Igazgatási Irodáján (IV. em. 414. iroda) lehetséges.

Az ingyenes szünidei étkezés az **őszi szünetben** valamennyi **munkanapon keresztül (2016. november 02. napjától 2016. november 04 napjáig) a Kvattro Étteremben** (8400 Ajka, Gyár u. 35.) Gy. u. 2.) 12.00 – 14.00 óra között helyben fogyasztással vehető igénybe.

Amennyiben az étel helyben történő elfogyasztása akadályba ütközik, lehetőség van a szülője, más törvényes képviselője vagy a szülő, más törvényes képviselő által megbízott személy számára a gyermek részére biztosított étel, ételhordóban történő elvitelére.